# Dagur Sigurðsson

Dagur Sigurðsson
|  |
| Država
 |  Island
 |
| Osobni podatci
 |
| **Datum rođenja** | 3. travnja 1973.
 |
| **Mjesto rođenja** |  Reykjavík, Island
 |
| **Visina** | 1.93 m
 |
| **Pozicija** | srednji vanjski
 |
| **Ruka** | desna
 |
| Profesionalni klubovi
 |
| **Godina** | **Klub** | **Uta. (gol.)** |
|  |  |
| 0000 – 1996  |  Valur Reykjavík  |
|  1996 – 2000  |  LTV Wuppertal  |
|  2000 – 2003  |  Wakunaga Hiroshima  |
|  2003 – 2007  |  A1 Bregenz  |
|  |
| Reprezentacija
 |
| **Godina** |  | **Uta. (gol.)** |
| 1992 – 2005
 |  Island
 | 215 (399)
 |
| Trenirane momčadi
 |
|  |  |
|  2000 – 2003  |  Wakunaga Hiroshima
 |
|  2003 – 2007  |  A1 Bregenz
 |
|  2008 – 2010  |  Austrija
 |
|  2009 – 2015  |  Füchse Berlin
 |
|  2014 – 2017  |  Njemačka
 |
|  2017 – 2024  |  Japan
 |
|  2024 –  |  Hrvatska  |

Dagur Sigurðsson| Osvojene medalje
 |
| --- |
| EHF Euro
 |
|  |  Poljska 2016.  | izbornik (NJE)
 |

**Dagur Sigurðsson** (Reykjavík, 3. travnja 1973.) je bivši islandski rukometaš i reprezentativac. Dešnjak, Sigurðsson je tokom aktivne karijere igrao kao srednji vanjski. Trenutno je izbornik reprezentacije Hrvatske.

## Igračka karijera

Rođen je u Reykjavíku, gdje se isprva počeo baviti nogometom, ali je nakon nekoliko nastupa za islandsku U-17 reprezentaciju odlučio posvetiti se rukometu. Profesionalnu karijeru započinje u lokalnom Valur Reykjavíku, s kojim osvaja pet nacionalnih prvenstava, prije nego se 1996. godine seli u njemački LTV Wuppertal. Tamo je sa samo 24 godine postao momčadski kapetan, odnosno nakon samo jedne sezone u klubu. U tom je svojstvu ostao naredne tri sezone, kada seli u Japan, gdje tri sezone djeluje kao trener-igrač kluba Wakunaga Hiroshima. Njegov posljednji klub bio je austrijski A1 Bregenz, gdje je također bio trener-igrač do 2007. godine, kada je zaključio igračku karijeru. Sigurðsson je nastupao i za reprezentaciju Islanda, za koju je skupio 215 nastupa uz 397 golova.

## Trenerska karijera

Nakon umirovljenja, Sigurðsson se vraća u Valur Reykjavík, gdje kratko radi kao direktor prije nego je 2008. godine preuzeo klupu Austrije. Kao izbornik, Sigurðsson je osvojio deveto mjesto na EHF Euru 2010. godine, što i danas ostaje najbolji austrijski rezultat na tom natjecanju. Još za trajanja izborničkog mandata, godine 2009. preuzeo je klupu njemačkog kluba Füchse Berlin, s kojim je osvojio DHB-Pokal (2014.) i EHF Kup (2015.). Austrijsku klupu napustio je 2010. godine. Izbornikom Njemačke postao je 2014. godine te je napravio senzaciju kada je 2016. godine u Poljskoj postao europski prvak, nakon finalne pobjede protiv Španjolske.

Nakon Svjetskog prvenstva 2017. godine, Sigurðsson preuzima reprezentaciju Japana, s ciljem odrađivanja što boljih priprema za Olimpijske igre 2020. u Tokiju. U Japanu ostaje do 2024. godine, kada preuzuma reprezentaciju Hrvatske.

## Uspjesi

### Igrač

#### Valur Reykjavík

* Olís deildin: 1990–91, 1992–93, 1993–94, 1994–95, 1995–96
* Bikarkeppni HSÍ: 1992–93

#### A1 Bregenz (trener-igrač)

* Handball Liga Austria: 2003–04, 2004–05, 2005–06, 2006–07
* ÖHB-Cup: 2005–06

### Trener

#### Njemačka

* EHF Euro: 2016.

## Vanjske veze

* Profil na EuroHandball.com
* Profil na SportsReference.com Arhivirano 2016-12-03 na Wayback Machine-u